Rikunarita-ORG/Wikinium huggingface dataset:
# مشرقی یورپ

دریائے ڈینیوب تے بحیرہ اسود دے شمال اچ پھیلا ہویا علاقہ مشرقی یورپ (eastern europe) اکھیندا ہے۔ ایں خطے دا بیشتر علاقہ میدانی ہے۔ بیلارس، مالڈووا، رومانیہ تے یوکرین مشرقی یورپ دے ممالک شمار کیتے ویندن۔ جبکہ قفقاز دے ممالک تے سرد جنگ دے دوران وسطی یورپ دے وائز گراڈ گروپ دے ممالک وی مشرقی یورپ دا حصہ سمجھے ویندن۔ علاوہ ازیں شمالی یورپ دی بالٹک ریاستاں تے یورپی روس کوں وی مشرقی یورپ دا حصہ سمجھا ویندا ہے۔

## حوالے
# تاریخ

تاریخ انسانی ماضی دے واقعات ، تجربات تے تبدیلیاں دا ریکارڈ ہے ۔ ایہ نہ صرف ماضی دیاں کہاݨیاں دا مجموعہ ہے بھل انساناں دے وس وسیب ، تہذیباں دے عروج و زوال ، جنگاں ، امن ، معاشی اتار چڑھاؤ تے ثقافتی ارتقاء دا وی عکس ہوندی ہے ۔ تاریخ دا مطالعہ اساطیر ، تحریری دستاویزات ، آثار قدیمہ تے زبانی روایتاں دے ذریعے کیتا ویندا ہے ۔

## تاریخ دے معنی

لفظ "تاریخ" عربی زبان دے لفظ "ارخ" یا "تاريخ" توں نکھتھا ہے ، جیندا مطلب ہے "وقت دا تعین کرݨا" ۔ فارسی تے اردو وچ ایہ لفظ ماضی دے واقعات دے ریکارڈ کیتے ورتیا ویندا ہے ۔ سرائیکی وچ تاریخ کوں "تاریخ" "پچھوکڑ'' یا "ویہاݨا ویلھا" وی آکھیا ویندا ہے ۔ ٻئے وی کئی سارے تمثیلی الفاظ موجود ہے۔

## تاریخ دے ذرائع

### تاریخ دے بنیادی ذرائع وچ شامل ہن:

* تحریری دستاویزات: پراݨے خط ، سرکاری ریکارڈ ، سفرنامے وغیرہ ۔
* آثار قدیمہ: قدیم عمارتاں ، سکے ، مٹی دے برتن ، ہتھیار وغیرہ ۔
* زبانی روایتاں: لوک قصے ، لوک گیت ، قصے ، کہانیاں ۔
* الیکٹرانک ریکارڈ: جدید دور وچ ڈیجیٹل ذرائع وی تاریخ دا حصہ بݨ ڳئین ۔

## تاریخ دی اہمیت

تاریخ انساناں کوں ماضی دیاں غلطیاں توں سبق سکھاوݨ ، تہذیبی ورثے دا تحفظ کرݨ تے مستقبل دی بہتر منصوبہ بندی کیتے رہنمائی فراہم کریندی ہے ۔ جیویں جو:

* قوماں اپݨی سنڄاݨ تے ثقافت کوں تاریخ دے ذریعے محفوظ رکھیندین ۔
* سیاسی اڳواݨ ماضی دے تجربات توں فائدہ چا تے فیصلے کریندن ۔
* سماجی تبدیلیاں دا مطالعہ تاریخ دے بغیر ناممکن ہے ۔

## تاریخ دے مختلف نظریات

کجھ مورخین دا خیال ہے جو تاریخ "حقیقت دا عکس" ہے ، جݙاں جو ݙوجھے اینکوں "فاتحین دی کہانی" سمجھدین ، کیوں جو زیادہ تر تاریخ فاتح قوماں دے نقطہ نظر توں لکھی ویندی ہے ۔ مارکسسٹ مورخین دے مطابق ، تاریخ "طبقاتی کشمکش" دا نتیجہ ہے ، جݙاں جو جدید مورخین اینکوں "انسانی ارتقاء دا تسلسل" قرار ݙیندن ۔

## سرائیکی وسوں دی تاریخ

سرائیکی وسیب دی تاریخ قدیم تہذیباں (موئنجو دڑو ، ہڑپہ) توں گھن تے اسلامی دور (ملتان دی سلطنت) تے برطانوی راڄ تک پھیلی ہوئی ہے ۔ سرائیکی زبان ، ثقافت تے روایتاں دا ایں خطے دی تاریخی وراثت نال گہرا تعلق ہے ۔

تاریخ محض ماضی دی داستان نئیں، بھل انسان دی اجتماعی یاداشت ہے ۔ ایہ ساݙے وجود دا آئینہ ہے تے ساکوں مستقبل دی طرف رستہ ݙکھاوݨ دا کم کریندی ہے ۔

تاریخ دے جڳ سنڄاپو ڄاݨ وند لوکاں دی تندیر اتھاں ݙیکھو:

## ٻیا ݙیکھو

* تاریخ دے ڄاݨ وند لوکاں دی تندیر

## حوالہ
# جوڈی فوسٹر

| جوڈی فوسٹر |
| --- |
| (انگریزی میں: Jodie Foster)  |
| جوڈی فوسٹر، 2011 |
|

---

 |
| معلومات شخصیت |
| پیدائشی نام | ایلیسیا کرسچین فوسٹر |
| پیدائش | نومبر 1962 (عمر  سال)
لاس اینجلس، کیلیفورنیا، ریاستہائے متحدہ امریکا |
| شہریت |  ریاستہائے متحدہ امریکا   |
| جماعت | ڈیموکریٹک پارٹی   |
| شریک حیات | الیگزینڈرا ہیڈیسن (<abbr title="<nowiki>شادی</nowiki>">شادی. 2014) |
| ساتھی | سڈنی برنارڈ (1993–2008) |
| اولاد | 2 |
| عملی زندگی |
| مادر علمی | ییل یونیورسٹی |
| تخصص تعلیم | تاریخ ادبیات   |
| تعلیمی اسناد | بیچلر   |
| پیشہ | * اداکاری
* ڈائریکٹر
* پروڈیوسر
 |
| مادری زبان | انگریزی   |
| پیشہ ورانہ زبان | فرانسیسی ،  انگریزی   |
| دور فعالیت | 1965–تاحال |
| اعزازات |
| مکمل فہرست |
| نامزدگیاں |
|  آسکر اعزاز برائے بہترین معاون اداکارہ   (2024)
 آسکر اعزاز برائے بہترین اداکارہ   (1995)
 آسکر اعزاز برائے بہترین اداکارہ   (1992)
 آسکر اعزاز برائے بہترین اداکارہ   (1989)
 آسکر اعزاز برائے بہترین معاون اداکارہ   (1977)  |
| دستخط |
|  |
|  | IMDB پر صفحہ  |
|  |
|  |
| درستی - ترمیم  |

ایلیسیا کرسچین "جوڈی" فوسٹر ہِک امریکی اداکارہ، ڈائریکٹر تے پروڈیوسر ہِن، جیڑھی فِلماں تے ٹی وی وِچ کم کریندی ہِن۔ انّھاں کوں اپݨے دور دیاں وݙّیاں اداکاراوں وِچوں ہِک ڳݨیا ویندا ہِے۔

## حیاتی:

جوڈی فوسٹر دا جنم 19 نومبر 1962 کوں لاس اینجلس، کیلیفورنیا وِچ تھیا۔ انّھاں دے پیو دا ناں لوشئیس فوسٹر ہئی، جیڑھا ہِک ریئل اسٹیٹ بزنس مین ہئی، تے انّھاں دی ماں ایولین المونڈ ہئی، جیڑھی ہِک فلم پروڈیوسر ہئی۔

## کَم:

جوڈی فوسٹر نے بچپن وِچ ہی اداکاری شروع کر ݙِتی ہئی۔ انّھاں نے اپݨی پہلی وݙّی فلم "ٹیکسی ڈرائیور" (1976) وِچ کم کِیتا، جیندے وِچ انّھاں نے ہِک نابالغ لڑکی دا کردار ادا کِیتا۔ ایں فلم کِیتے انّھاں کوں بہترین معاون اداکارہ دا آسکر انعام نامزدگی مِلی۔

1988 وِچ، انّھاں نے فلم "دی ایککیوزڈ" وِچ کم کِیتا، جیندے وِچ انّھاں نے ہِک زیادتی دا شکار لڑکی دا کردار ادا کِیتا۔ ایں فلم کِیتے انّھاں کوں بہترین اداکارہ دا آسکر انعام مِلا۔

1991 وِچ، انّھاں نے فلم "دی سائلنس آف دی لیمبز" وِچ کلیرس سٹارلنگ دا کردار ادا کِیتا، جیندے کِیتے انّھاں کوں دوبارہ بہترین اداکارہ دا آسکر انعام مِلا۔

### ڈائریکٹنگ:

جوڈی فوسٹر نے کئی فِلماں ڈائریکٹ وی کِیتیاں ہِن، جنہاں وِچ "لٹل مین ٹیٹ" (1991) تے "منی مونسٹر" (2016) شامل ہِن۔

## ذاتی حیاتی:

جوڈی فوسٹر نے 2014 وِچ الیگزینڈرا ہیڈیسن نال شادی کِیتی۔ انّھاں دے ݙو پُتر ہِن۔

## اعزازات:

جوڈی فوسٹر کوں ݙو آسکر انعام، تن گولڈن گلوب انعام تے ہور کئی اعزازات مِل چُکے ہِن۔

## حوالے